**Тауарларға арналған ілеспе жүкқұжаттарды ресімдеу жөніндегі міндет қолданылатын тауарлар тізбесін, сондай-ақ Тауарларға арналған ілеспе жүкқұжаттарды ресімдеу және олардың құжат айналымы қағидаларын бекіту туралы**

Қазақстан Республикасы Премьер-Министрінің Бірінші орынбасары - Қазақстан Республикасы Қаржы министрінің 2019 жылғы 26 желтоқсандағы   
№ 1424 бұйрығы. Қазақстан Республикасының Әділет министрлігінде   
2019 жылғы 30 желтоқсанда № 19784 болып тіркелді.

«Салық және бюджетке төленетін басқа да міндетті төлемдер туралы» (Салық кодексі) Қазақстан Республикасы Кодексінің 176-бабына, «Еуразиялық экономикалық одақтың кедендік аумағына әкелінген тауарларды қадағалап отыру тетігі туралы келісімді ратификациялау туралы» Қазақстан Республикасының Заңына сәйкес **БҰЙЫРАМЫН**:

1. Қоса беріліп отырған:

1) осы бұйрыққа 1-қосымшаға сәйкес Тауарларға арналған ілеспе жүкқұжаттарды рәсімдеу жөніндегі міндет қолданылатын тауарлар тізбесі (бұдан әрі – Тауарлар тізбесі);

2) осы бұйрыққа 2-қосымшаға сәйкес Тауарларға арналған ілеспе жүкқұжаттарды ресімдеу және олардың құжат айналымы қағидалары бекітілсін.

2. Осы бұйрыққа 3-қосымшаға сәйкес Қазақстан Республикасы Қаржы министрінің кейбір бұйрықтарының күші жойылды деп танылсын (бұдан әрі – Тізбесі).

3. Қазақстан Республикасы Қаржы министрлігінің Мемлекеттік кірістер комитеті (М.Е. Сұлтанғазиев) заңнамада белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрықтың Қазақстан Республикасы Қаржы министрлігінің интернет-ресурсында орналастырылуын қамтамасыз етсін;

3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және   
2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

4. Осы бұйрық 2019 жылғы 1 сәуірден бастап күшіне енетін, Тізбенің 1, 2, 3, 4, 5, 6, 8 және 9-тармақтарын қоспағанда, 2020 жылғы 1 қаңтардан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Қазақстан Республикасы**  **Премьер-Министрінің**  **Бірінші Орынбасары- Қаржы министрі** | | **А. Смаилов** |
|  | Қазақстан Республикасы Премьер-Министрінің бірінші орынбасары – Қазақстан Республикасы Қаржы министрінің 2019 жылғы 26 желтоқсандағы № 1424 бұйрығына 1-қосымша | |

**Тауарларға ілеспе жүкқұжаттарды ресімдеу жөніндегі міндеттеме қолданылатын тауарлардың тізбесі**

|  |  |  |  |
| --- | --- | --- | --- |
| № | Тауардың атауы | | Тауарларға ілеспе жүкқұжаттарды ресімдеудің басталған күні |
| 1. | Өндірілуі мен айналымы «Биоотын өндірісін және айналымын мемлекеттік реттеу туралы» Қазақстан Республикасының Заңымен реттелетін биоотын | | 2023 жылғы 1 сәуір |
| 2. | Өндірілуі мен айналымы «Этил спирті мен (немесе) алкоголь өнімінің өндірілуін және айналымын мемлекеттік реттеу туралы» Қазақстан Республикасының Заңымен реттелетін этил спирті және (немесе) алкоголь өнімі | | 2023 жылғы 1 сәуір |
| 3. | Өндірілуі мен айналымы «Мұнай өнiмдерiнiң жекелеген түрлерiн өндiрудi және олардың айналымын мемлекеттiк реттеу туралы» Қазақстан Республикасының Заңымен реттелетін мұнай өнімдерінің жекелеген түрлері | | 2023 жылғы 1 сәуір |
| 3-1 | «Салықтар және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 462-бабының 5) тармақшасына сәйкес газохол, бензол, нефрас, жеңіл көмірсутектер қоспасы, экологиялық отын. | | 2024 жылғы 15 наурыз |
| 4. | Қадағалап отыру тетігі туралы келісімге сәйкес қадағалап отыруға жататын тауарлар | | 2023 жылғы 1 сәуір |
| 5. | Еуразиялық экономикалық одаққа мүше мемлекеттер аумағынан Қазақстан Республикасының аумағына әкелінетін тауарлар | | 2023 жылғы 1 сәуір |
| 6. | Қазақстан Республикасының аумағынан Еуразиялық экономикалық одаққа мүше мемлекеттер аумағына әкетілетін тауарлар | | 2023 жылғы 1 сәуір |
| 7 | ЕАЭО СЭҚ ТН 1001990000, 1001912000, 1001190000, 1001919000, 1001110000, 1001911000, 0708100000, 0710210000, 0713101000, 0713109001, 0713109009, 0713200000, 0713400000, 1002100000, 1002900000, 1003100000, 1003900000, 1004100000, 1004900000, 1005109000, 1005900000, 1007109000, 1008100001, 1008100009, 1008900000, 1103119000, 1103192000, 1103199009, 1103202500, 1103203000, 1104290400, 1104290500, 1201100000, 1201900000, 1204001009, 1204009000, 1205101000, 1206009100, 1206009900, 1207600000, 1207992000, 1209210000, 1209298000, 2005400000, 2302109000, 2302301000, 2302309000, 2302400800, 2302409000, 2304000001, 2306300000, 2309903100, 2309909601, 3501105000, 5301210000, 5301290000 кодтары бойынша Еуразиялық экономикалық одаққа мүше мемлекеттер аумағынан Қазақстан Республикасының аумағына әкелінетін тауарлар | | 2023 жылғы 10 ақпан |
| 8 | ЕАЭО СЭҚ ТН 1001990000, 1001912000, 1001190000, 1001919000, 1001110000, 1001911000, 0708100000, 0710210000, 0713101000, 0713109001, 0713109009, 0713200000, 0713400000, 1002100000, 1002900000, 1003100000, 1003900000, 1004100000, 1004900000, 1005109000, 1005900000, 1007109000, 1008100001, 1008100009, 1008900000, 1103119000, 1103192000, 1103199009, 1103202500, 1103203000, 1104290400, 1104290500, 1201100000, 1201900000, 1204001009, 1204009000, 1205101000, 1206009100, 1206009900, 1207600000, 1207992000, 1209210000, 1209298000, 2005400000, 2302109000, 2302301000, 2302309000, 2302400800, 2302409000, 2304000001, 2306300000, 2309903100, 2309909601, 3501105000, 5301210000, 5301290000 кодтары бойынша Қазақстан Республикасының аумағынан Еуразиялық экономикалық одаққа мүше мемлекеттер аумағына әкетілетін тауарлар | | 2023 жылғы 10 ақпан |
|  | | Қазақстан Республикасы Премьер-Министрінің бірінші орынбасары – Қазақстан Республикасы Қаржы министрінің 2019 жылғы 26 желтоқсандағы № 1424 бұйрығына 2-қосымша | |

**Тауарларға арналған ілеспе жүкқұжаттарды ресімдеу және олардың құжат айналымы қағидалары**

**1-тарау. Жалпы ережелер**

1. Осы Тауарларға ілеспе жүкқұжаттарды ресімдеу қағидалары және олардың құжат айналымы қағидалары (бұдан әрі – Қағидалар) «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 176-бабына «Еуразиялық экономикалық одақтың кедендік аумағына әкелінген тауарларды қадағалап отыру тетігі туралы келісімді ратификациялау туралы» Қазақстан Республикасының Заңына сәйкес әзірленді және тауарлардың қозғалысын бақылауға арналған тауарларға ілеспе жүкқұжаттарды (бұдан әрі – ТІЖ) ресімдеу тәртібін айқындайды.

2. Салық салу, сондай-ақ салықтық және кедендік әкімшілендіру мақсаттары үшін ТІЖ:

1) тауарға ілеспе, оның ішінде салық төлеушіге тауарларды тиеп жөнелтуді растайтын құжат;

2) бастапқы бухгалтерлік құжат болып табылады.

3. Осы Қағидаларда мынадай ұғымдар мен қысқартулар пайдаланылады:

1) бөлшек сауда – сатып алушыға жеке, отбасылық, үй iшiнде немесе кәсiпкерлiк қызметпен байланысты емес өзгедей пайдалануға арналған тауарларды сату жөнiндегi кәсiпкерлiк қызмет;

2) виртуалды қойма – Қазақстан Республикасы ратификациялаған халықаралық шартқа сәйкес тауарларды қадағалап отыру тетігінің жұмыс істеуін автоматты режимде қамтамасыз етуге арналған электрондық шот-фактуралар ақпараттық жүйесінің (бұдан әрі – ЭШФ АЖ) модулі;

3) қойманың сәйкестендіру нөмірі (ІD) – салық төлеушінің ЭШФ АЖ-ғы виртуалды қоймасының тіркеу нөмірі;

4) тауар – кез келген жылжымалы мүлік, оның ішінде Еуразиялық экономикалық одаққа (бұдан әрі - ЕАЭО) мүше мемлекеттердің валюталары, бағалы қағаздар және (немесе) валюталық құндылықтар, жол чектері, электр энергиясы, сондай-ақ «Қазақстан Республикасындағы кедендік реттеу туралы» Қазақстан Республикасының Кодексіне сәйкес жылжымайтын мүлікке теңестірілген өзге де өткізілетін заттар;

5) тауардың ID – виртуалды қоймадағы тауарлар үшін автоматты түрде жинақталатын сәйкестендіргіш;

6) тауарларды өткізу - тауарларды бір тұлға шегінде Қазақстан Республикасының аумағында өткізу және (немесе) Қазақстан Республикасының аумағына әкелу және (немесе) Қазақстан Республикасының аумағынан әкету.

4. Виртуалды қоймалардың түрлері:

1) «Қойма» – салық төлеушінің негізгі қоймасы (бірнеше қойманы құруға жол беріледі);

2) «Бөлінбеген қойма» – ЭШФ АЖ пайдаланушылары үшін және бөлшек саудада, оның ішінде ЭШФ АЖ тіркелмеген тауарды өткізуді жүзеге асыратын алушылар үшін автоматты түрде құрылатын қойма;

3) «Сату нүктесі» – дүкеннің сауда залында орналасқан тауарды сату орны, сату нүктесі;

4) «Архив» – ТІЖ ресімдеу кезінде «Шағын сауда нүктесі» белгісі берілген салық төлеушінің автоматты түрде есептен шығарылған тауарларын сақтау қоймасы.

5. Виртуалды қоймалардың белгілері:

1) «Басымдылық берілген қойма» – ЭШФ АЖ қатысушысы автоматты түрде кіріске алу және тауарларды виртуалды қоймадан есептен шығару үшін айқындаған қойма;

2) «Тауарларға арналған декларациялар бойынша тауарларды кіріске алу қоймасы» – тауарларға арналған декларациялар бойынша тауарларды автоматты түрде кіріске алуға арналған қойма;

3) «Жария қойма» – тауарларды өткізу және сату кезінде қойманы таңдау үшін жеткізушіге сатып алушы ұсынатын қойма;

4) «Бірлескен қызмет қатысушыларының қоймасы» – бірлескен қызмет қатысушылары пайдаланатын қойма (бұдан әрі – БҚҚ қоймасы);

5) «Лизингке арналған қойма» – белгілі бір уақыт ішінде әртүрлі контрагенттермен (жеткізуші немесе алушы) бірлесіп пайдалануға арналған қойма;

6) «Алыс-беріс шикізатын қайта өңдеу бойынша қойма» – шикізаттың алушы-берушілері және қайта өңдеушілері пайдаланатын қойма;

7) «Қайта ұйымдастырылатын тұлғаның қоймасы» – кәсіпорынды қайта ұйымдастыру кезінде пайдаланылатын қойма.

5-1. Тауар қалдықтары бойынша қоймадағы тауар қалдықтарының нақты саны бойынша мәліметтерге сәйкес келуге тиіс «Қалдықтар» нысаны арқылы виртуалды қойма нысандары журналына енгізілетін мәліметтер.

Қазақстан Республикасының аумағында өндірілген тауарлар бойынша қоймадағы тауар қалдықтарының нақты саны бойынша мәліметтерге сәйкес келуге тиіс «Өндіріс» нысаны арқылы виртуалды қойма нысандары журналына енгізілетін мәліметтер.

**2-тарау. Тауарларға ілеспе жүкқұжаттарды ресімдеу және олардың құжат айналымы тәртібі**

6. Осы Қағидалардың 64-тармағында көрсетілген, ТІЖ қағаз жеткізгіште рәсімдеуге жататын жағдайларды қоспағанда, ЭШФ АЖ электрондық нысанда рәсімделеді.

Өнім беруші (әкелу кезінде – алушы) ТІЖ осы Қағидаларға 1-қосымшаға сәйкес нысан бойынша «Виртуалды қойма» модулі арқылы мемлекеттік немесе орыс тілдерінде рәсімдейді.

Тауарлар тізбесінің реттік нөмірлері 5, 6, 7 және 8-жолдарында көрсетілген тауарлар бойынша ТІЖ «Виртуалды қойма» модулін қолданбай рәсімделеді.

ТІЖ қағаз жеткізгіштерде рәсімдеу кезінде өнім беруші (әкелу кезінде – алушы) осы Қағидаларға 2-қосымшаға сәйкес нысан бойынша тауарларға қағаз ілеспе жүкқұжаттарды тіркеу және есепке алу журналын (бұдан әрі – Журнал) жүргізеді.

7. Қазақстан Республикасының аумағы бойынша тауарларды тасымалдау, өткізу кезінде, сондай-ақ Қазақстан Республикасынан тыс жерлерге әкету кезінде:

1) өнімді бөлу туралы келісім (келісімшарт) шеңберінде жасалған (жасалынған) тауарларды өткізу жөніндегі мәмілелер (операциялар) бойынша;

2) Салық кодексінің 386, 446 және 449-баптарына сәйкес қосылған құн салығының (бұдан әрі – ҚҚС) нөлдік мөлшерлемесі бойынша салық салынатын тауарларды экспортқа өткізу жөніндегі мәмілелер (операциялар) бойынша;

3) Салық кодексінің 393-бабы 3-тармағына сәйкес ҚҚС нөлдік мөлшерлемесі бойынша салық салынатын өткізу жөніндегі айналымдар бойынша шетел валютасында ресімделген жағдайларды қоспағанда, ТІЖ Қазақстан Республикасының ұлттық валютасымен ресімделеді.

8. Тауарларды Қазақстан Республикасының аумағына әкелу кезінде ТІЖ ұлттық валютада немесе шот-фактурада (инвойста) көрсетілген валютада жазып беріледі.

9. Егер:

1) ТІЖ Қазақстан Республикасының салық заңнамасында және «Электрондық құжат және электрондық цифрлық қолтаңба туралы» Қазақстан Республикасының Заңында (бұдан әрі - Электрондық құжат туралы заң) белгіленген талаптарға сәйкес келсе;

2) ЭШФ АЖ-да ТІЖ-ға электронды нысанда тіркеу нөмірі берілсе;

3) қағаз түріндегі ТІЖ Журналда тіркелген болса ТІЖ ресімделген болып саналады.

10. Салық төлеушілердің сыртқы есепке алу жүйелерінің ЭШФ АЖ «Виртуалды қойма» модулімен интеграциялық өзара іс-қимылы сыртқы есепке алу жүйелеріне ЭШФ АЖ-да Web-қосымшадағы бизнес-процестерде көзделген барлық операцияларды ЭШФ АЖ-ны ЭШФ АЖ қатысушыларының есепке алу жүйелерімен интеграциялау арқылы орындауға мүмкіндік беретін API-тетіктер арқылы жүзеге асырылады.

Cалық төлеушілердің таңдауы бойынша сыртқы есепке алу жүйелері электрондық құжаттармен алмасу сервисімен өзара іс-қимыл жасаған жағдайда, мұндай сервистің ЭШФ АЖ «Виртуалды қойма» модулімен интеграциялық өзара іс-қимылы да, сондай-ақ осы сервиске ЭШФ АЖ-мен интеграциялау жолымен Web-қосымшадағы бизнес-процестермен көзделген барлық операцияларды ЭШФ АЖ-да орындауға мүмкіндік беретін API-тетіктері арқылы жүзеге асырылады.

11. ЭШФ АЖ-да қамтылған электрондық құжат, сондай-ақ осы Қағидалардың 64-армағында көзделген жағдайларда ресімделген қағаз жеткізгіштегі ТІЖ-ы ТІЖ-ның түпнұсқасы (төлнұсқасы) болып табылады.

ТІЖ баспа түріндегі нысанында ТІЖ-дың электрондық (экрандық) нұсқасынан айырмашылықтарға жол беріледі. ТІЖ баспа нысанында жеткізуші толтырған деректемелері көрсетіледі.

12. Егер ТІЖ құрылымының техникалық сипаттамасында осындай:

1) «міндетті емес ашық жол»;

2) «шартты-міндетті ашық жол» және толтыру міндеттілігі бойынша шарттар туындамайды,- деген ашық жолдардың белгілері болса, ТІЖ-ның жекелеген ашық жолдары толтыруға жатпайды.

ТІЖ құрылымының техникалық сипаттамасы Қазақстан Республикасы Қаржы министрлігінің Мемлекеттік кірістер комитетінің (бұдан әрі – МКК) интернет-ресурсында жарияланады және ЭШФ АЖ-да ТІЖ қабылдау және өңдеу кезінде ескеріледі.

13. ТІЖ:

1) Тауарлар тізбесінің реттік нөмірлері 1, 2, 3 және 3-1-жолдарында көрсетілген тауарларды Қазақстан Республикасының аумағында тасымалдау және (немесе) өткізу кезінде;

2) Тауарлар тізбесінің реттік нөмері 4-жолда корсетілген тауарларды Қазақстан Республикасының аумағында өткізу кезінде;

3) тауарларды, рұқсат етілген ең жоғары жүк көтеруі 2,5 тоннадан аспайтын, жеңіл автомобильмен әкелуді қоспағанда, ЕАЭО мүше мемлекеттердің аумағынан Қазақстан Республикасының аумағына тауарларды әкелу кезінде;

4) Тауарлар тізбесінің реттік нөмірлері 1, 2, 3, 3-1 және 4-жолдарында көрсетілген тауарларды Қазақстан Республикасының аумағынан ЕАЭО мүше болып табылмайтын мемлекеттердің аумағына әкету кезінде;

5) тауарларды, рұқсат етілген ең жоғары жүк көтеруі 2,5 тоннадан аспайтын, жеңіл автомобильмен әкетуді қоспағанда, Қазақстан Республикасының аумағынан Қазақстан Республикасының аумағынан ЕАЭО мүше мемлекеттердің аумағына тауарларды әкету кезінде;

6) Қазақстан Республикасының аумағында мемлекеттік меншікке айналдырылған мүлікті өткізу кезінде (Тауарлар тізбесінің реттік нөмерлері 1, 2, 3, 3-1 және 4 жолдарда көрсетілген тауарлар) рәсімдеуге жатады;

7) жеке тұлғалардың автомобиль көлігімен ЕАЭО мүше мемлекеттердің аумағынан Қазақстан Республикасының аумағына тауарларды әкелу кезінде ТІЖ тауарларды, жүктерді тасымалдау жөніндегі қызметті (экспедициялау, курьерлік жеткізіп беру) жүзеге асыратын тасымалдаушы рәсімдейді;

8) Тауарлар тізбесінің реттік нөмірі 4-жолында көрсетілген тауарларды Қазақстан Республикасының аумағы бойынша араластыруды қоспағанда, тауарларды бір тұлға шегінде және (немесе) бір тұлғаның құрылымдық бөлімшелері арасында өткізу кезенде ресімдеуге жатады.

Автомобиль көлігімен тасымалдауды жүзеге асыру кезінде ТІЖ әрбір Автомобиль көлігіне жеке ресімделеді.

14. ТІЖ:

1) бөлшек сауда кезінде, мынадай жағдайларда:

тауарларды өткізу кезінде есеп айырысулар:

сатып алушыға бақылау-касса машинасының чегін ұсына отырып, қолма-қол ақшамен және (немесе) көрсетілетін қызметтерге ақы төлеу терминалдар арқылы;

төлем карточкаларын пайдаланып, төлемдерді жүзеге асыруға арналған жабдықты (құрылғыны) қолдана отырып;

жеке тұлғаларға тауарларды өткізу кезінде есеп айырысулар электрондық ақшамен немесе электрондық төлем құралдарын пайдалана отырып жүзеге асырылған кезде;

2) Тауарлар тізбесінің реттік нөмірлері 3 және 3-1-жолдарында көрсетілген автожанармай құю станциялары тауарларды бөлшек саудада өткізуі кезінде;

3) ЕАЭО мүше болып табылмайтын мемлекеттердің аумағынан және ЕАЭО мүше мемлекеттердің аумағынан магистральды құбыржол жүйесі бойынша және (немесе) электр беру желілері бойынша тауарларды Қазақстан Республикасының аумағына әкелу кезінде;

4) ЕАЭО мүше болып табылмайтын мемлекеттердің аумағына және ЕАЭО мүше мемлекеттердің аумағына магистральды құбыржол жүйесі бойынша және (немесе) электр беру желілері бойынша тауарларды Қазақстан Республикасының аумағынан әкету кезінде;

5) ЕАЭО-ға мүше болып табылмайтын мемлекеттердің аумағы тасымалдауды бастау орны болып табылатын ЕАЭО мүше мемлекеттердің аумағынан Қазақстан Республикасының аумағына тауарларды әкелу кезінде;

6) Тауарлар тізбесінің реттік нөмірлері 1, 2, 3, 3-1 және 4-жолдарында көрсетілген тауарларды қоспағанда, тауарларды Қазақстан Республикасының аумағынан межелі елі ЕАЭО-ға мүше болып табылмайтын мемлекеттің аумағы болып табылатын, ЕАЭО мүше мемлекеттердің аумағына әкету кезінде;

7) СЭҚ ТН коды Дүниежүзілік сауда ұйымын (бұдан әрі – ДСҰ) Қазақстан Республикасының аумағынан ЕАЭО-га мүше мемлекеттердің аумағына алып қою тізбесіне енгізілген ыдысты әкету жағдайларын қоспағанда, қайтарылатын ыдысты тиеу кезінде;

8) тауарларды бір тұлғаның шегінде бір мекенжай бойынша орналасқан стационарлық, өндірістік және (немесе) қойма үй-жайлары арасында өткізу кезінде;

9) Қазақстан Республикасының заңнамасына сәйкес ЕАЭО-ға мүше мемлекеттердің аумағынан Қазақстан Республикасының аумағына әкелу немесе жеке тұлғалардың жеке пайдалануы үшін тауарларды Қазақстан Республикасының аумағынан ЕАЭО-ға мүше мемлекеттердің аумағына әкету кезінде рәсімдеуге жатпайды.

15. Өнім беруші (алушы әкелу кезінде) Салық кодексінің 176-бабында көзделген, мынадай мерзімдерде ТІЖ:

1) тауарларды Қазақстан Республикасының аумағымен алып өту, өткізу және (немесе) тиеп-жөнелту кезінде – тауарларды алып өту, өткізу және (немесе) тиеп-жөнелту басталғаннан кешіктірілмей;

2) тауарларды Қазақстан Республикасының аумағына:

ЕАЭО-ға мүше болып табылмайтын мемлекеттердің аумағынан әкелу кезінде – Тауарлар тізбесінің реттік нөмірлері 1, 2, 3 және 3-1-жолдарында көрсетілген, олар бойынша кедендік тазарту жүргізілген тауарларды алып өту, өткізу және (немесе) тиеп-жөнелту басталғаннан кешіктірілмей;

ЕАЭО-ға мүше мемлекеттердің аумағынан әкелу кезінде – Қазақстан Республикасының Мемлекеттік шекарасын кесіп өткенге дейін;

3) Тауарлар тізбесінің реттік нөмірлері 1, 2, 3. 3-1 және 4-жолдарынды көрсетілген тауарларды Қазақстан Республикасының аумағынан ЕАЭО-ға мүше болып табылмайтын мемлекеттердің әкету кезінде – тауарларды алып өту, өткізу және (немесе) тиеп-жөнелту басталғаннан кешіктірілмей;

4) тауарларды Қазақстан Республикасының аумағынан ЕАЭО-ға мүше мемлекеттердің аумағына әкету кезінде – тауарларды алып өту, өткізу және (немесе) тиеп-жөнелту басталғаннан кешіктірілмей;

5) ЕАЭО-ға мүше бір мемлекеттің аумағынан Қазақстан Республикасының аумағы арқылы ЕАЭО-ға мүше басқа мемлекеттің аумағына халықаралық автомобиль тасымалдарын жүзеге асыру кезінде – Қазақстан Республикасының Мемлекеттік шекарасын кесіп өткен кезде автомобиль өткізу пунктінде ұсынады.

Қазақстан Республикасының аумағына ЕАЭО-ға мүше мемлекеттердің аумағынан немесе Қазақстан Республикасының аумағынан ЕАЭО-ға мүше мемлекеттердің аумағына автомобиль көлігі не әуе кемесі арқылы тауарларды әкелу немесе әкету кезінде мемлекеттік кірістер органының қызметкері, ТІЖ-ге тиісті белгі қою арқылы Қазақстан Республикасының Мемлекеттік шекарасын кесіп өту фактісін растауды жүргізеді.

16. ТІЖ алушы ТІЖ ЭШФ АЖ-да тіркелген күннен бастап күнтізбелік 20 (жиырма) күн ішінде расталған немесе бас тартылған ТІЖ ұсыну жүзеге асырылатын, көліктің кез келген түрі арқылы тауарды жеткізуді (тасымалдауды) қоспағанда, АЖ арқылы ұсынады ЭШФ АЖ-да ТІЖ тіркелген күннен бастап күнтізбелік 10 (он) күн ішінде «Электрондық құжат және электрондық цифрлық қолтаңба туралы» Қазақстан Республикасының Заңында айқындалған тәртіппен ЭЦҚ-мен қол қойылған, расталған және бас тартылған ТІЖ ЭШФ АЖ арқылы ұсынады.

17. Алушының ТІЖ растауы мынадай жағдайларда:

1) тауарларды экспортқа өткізу кезінде;

2) халықаралық ұшуларды, халықаралық әуе тасымалдарын орындайтын шетелдік авиакомпаниялардың әуе кемелеріне жанармай құю кезінде әуежайлар жүзеге асыратын авиациялық жанар-жағармайды өткізу кезінде;

3) алушы бір мезгілде мынадай өлшемшарттарға сәйкес келген кезде бөлшек сауданы жүзеге асыратын субъект болып табылатын:

оңайлатылған декларация негізінде арнаулы салық режимін қолданатын;

ҚҚС төлеуші ретінде тіркеу есебінде тұрмайтын;

қызметінің түріне (бөлшек сауда, экономикалық қызметтің жалпы жіктеуішіне сәйкес азық-түлікпен және сусындармен қамтамасыз ету бойынша қызметтер көрсету,) сәйкес келетін;

деректерді тіркеу және беру функциясы бар бақылау-касса машинасын қолданатын салық төлеушіге тауарларды өткізу кезінде.

Мұндай салық төлеуші ТІЖ ресімдеу кезінде алушының санатына автоматты түрде «Шағын сауда нүктесі» белгісі қойылады.

4) Тауарлар тізбесінің реттік нөмілері 3 және 3-1-жолдарында көрсетілген тауарларды түпкілікті тұтынушыға өткізу кезінде талап етілмейді.

18. Толық емес және (немесе) дұрыс емес деректерді көрсете отырып рәсімделген, сондай-ақ алушы растамаған немесе бас тартпаған, осы тармақта белгіленген жағдайларды қоспағанда, ТІЖ:

1) тауарды көліктің кез келген түрі арқылы жеткізу (тасымалдау) кезінде – ЭШФ АЖ-да ТІЖ тіркелген күнінен бастап 20 (жиырма) жұмыс күні ішінде;

2) көлікті пайдаланбай тауарды жеткізу кезінде – ЭШФ АЖ-да ТІЖ тіркелген күнінен бастап күнтізбелік 10 (он) күн ішінде жеткізуші (әкелу кезінде – алушы) түзетуге немесе кері қайтарып алуға жатады.

Бүл ретте ТІЖ рәсімделген тауарларды Қазақстан Республикасының аумағына ЕАЭО-ға мүше мемлекеттердің аумағынан әкелу немесе Қазақстан Республикасының аумағынан ЕАЭО-ға мүше мемлекеттердің аумағына әкету кезінде Қазақстан Республикасының Мемлекеттік шекарасынан өту фактісі расталған әкелу (әкету) кезінде, кері қайтарып алуға жатпайды.

19. Бұрын ресімделген ТІЖ-ға өзгерістер және (немесе) толықтырулар енгізу, жеткізушіні және (немесе) тауарларды алушыны ауыстыруға әкеп соқтырмайтын қателерді түзету қажет болған жағдайда, бұрын ресімделген ТІЖ-ны жою арқылы түзетілген ТІЖ ресімделеді.

Бұл ретте түзетілген ТІЖ-да ЭШФ АЖ-да түзетілетін ТІЖ-ның тіркеу нөмірі көрсетіледі.

20. Тауар қайтарылған жағдайда:

1) алушы бас тартқан ТІЖ бойынша – жеткізуші «бас тарту» мәртебесі бар ТІЖ бойынша тауарларды тиеп-жөнелту қоймасына тауарларды тасымалдауды жүзеге асырады;

2) алушы ТІЖ расталғанға немесе бас тартқанға дейін ТІЖ кері қайтарып алынған кезде – жеткізуші «кері қайтарып алу» мәртебесі бар ТІЖ бойынша тауарларды тиеп-жөнелту қоймасына тасымалдауды жүзеге асырады;

3) алушы бұрын растаған ТІЖ бойынша – алушы қайтаруға ТІЖ ресімдейді, бұл ретте ЭШФ АЖ-да бұрын ресімделген ТІЖ-ның тіркеу нөмірі көрсетіледі.

21. Қағидалардың 17-тармағы 3) тармақшасына сәйкес «Шағын сауда нүктесі» санаты белгісі қойылған, салық төлеушіге өткізілген тауар бойынша тауарды қайтаруға ТІЖ ресімдеуді жеткізуші жүргізеді.

22. ЕАЭО мүше мемлекеттердің аумағынан Қазақстан Республикасының аумағына тауарларды әкелу кезінде Тауарлар тізбесінің реттік нөмірлері 1, 2, 3, 3-1 және 4-жолдарында көрсетілген тауарларды алушы бастапқы ТІЖ ресімдейді, ол арқылы тауарлар виртуалды қоймаға түседі.

Осы тармақта көрсетілген тауарлар бойынша бастапқы ТІЖ бастапқы деректерін жеке мұқтаждары үшін пайдаланылатын тауарларды қоспағанда, жанама салықтарды төлеу фактісін мемлекеттік кірістер органдары растағаннан кейін 10 (он) жұмыс күні ішінде ЭШФ-ны жазып беру кезінде шығару көзін автоматты түрде көрсету мақсатында 328.00-нысанының деректерімен салыстыруға жатады.

23. Тауарларды Қазақстан Республикасының аумағына ЕАЭО-ға мүше мемлекеттердің аумағынан әкелу немесе Қазақстан Республикасының аумағынан ЕАЭО-ға мүше мемлекеттердің аумағына әкету кезінде тауарларды осындай тасымалдауды жүзеге асыратын тұлға (жүргізуші) Қазақстан Республикасының Мемлекеттік шекарасынан өту кезінде мемлекеттік кірістер органының қызметкеріне осы тасымалданатын тауарға ТІЖ тіркеу нөмірін ұсынуға міндетті.

23-1. Бастапқы ТІЖ бойынша виртуалды қоймаға кіріске алынған, ЕАЭО-ға мүше мемлекеттердің аумағынан Қазақстан Республикасының аумағына тауарларды әкелу бойынша алушы, қажет болған жағдайда, виртуалды қойма арқылы электрондық шот-фактуралар жазып берілетін тауарларды қоспағанда, Тауарлар тізбесінің реттік нөмірлері 1, 2, 3, 3-1 және 4-жолдарында көрсетілген тауарлар виртуалды қоймадан есептен шығаруды жүргізеді.

24. Тауарлар тізбесінің реттік нөмірлері 1, 2, 3, 3-1 және 4-жолдарында көрсетілген тауарлар:

тауардың ID-ін қамтитын деректерді тіркеу және (немесе) беру функциясы бар бақылау-касса машинасының чегінің негізінде – өткізілген күннен бастап күнтізбелік 16 (он алты) күн өткеннен кейін автоматты түрде;

өз мұқтажы үшін, өндірісте, қызмет көрсетуде, жұмыстарды орындауда пайдалану кезінде;

бүлінген, жоғалған, ұрланған, кәдеге жаратылған кезде;

қадағалап отыру тоқтатылған кезде;

осы Қағидалардың 17-тармағының 3) тармақшасында белгіленген өлшемшарттарға сәйкес келетін, бөлшек сауда субъектісіне рәсімделген ТІЖ бойынша тауарларды алу кезінде ТІЖ рәсімделген күннен бастап күнтізбелік 30 (отыз) күн өткеннен кейін автоматты түрде өткізуге ТІЖ рәсімдеусіз виртуалды қоймадан есептен шығарылады.

25. ЭШФ АЖ-де тіркелген ТІЖ Салық кодексінде белгіленген талап қою мерзімі ішінде ЭШФ АЖ-да тіркелген күннен бастап сақталады.

Қағаз ТІЖ тіркеу және есепке алу журналында, сондай-ақ қағаз ТІЖ тіркеу және есепке алу журналында тіркелген ТІЖ тіркеу күнінен бастап Салық кодексінде белгіленген талап қою мерзімі шегінде сақталады.

26. ТІЖ ресімдеу жөніндегі талап қолданылатын тауарлар бойынша ЭШФ-ны жазып беру «Тауарлардың, жұмыстардың, көрсетілетін қызметтердің жеткізілгенін растайтын құжат» деген 32-жолда ТІЖ тіркеу нөмірін көрсете отырып, ТІЖ негізінде жүзеге асырылады.

ТІЖ-де және ЭШФ-да тауардың құны бойынша деректерді қоспағанда, көрсетілетін тауарлар бойынша деректер бірдей болуы тиіс

27. ТІЖ ресімдеу, растау не растаудан бас тарту мерзімдері ішінде техникалық ақау болған кезде техникалық қателерді жою және ЭШФ АЖ жұмыс істеу мүмкіндігін қалпына келтіру кезеңіне ЭШФ АЖ жұмыс тоқтатыла тұрады.

ТІЖ ресімдеу, растау не растаудан бас тарту техникалық қателер жойылғаннан және ЭШФ АЖ жұмыс қабілеттілігі қалпына келтірілгеннен кейін 3 (үш) жұмыс күні ішінде жүзеге асырылады.

28. Алушы нөмірі мен күні тіркелген ЭШФ-ның «Тауарлардың, жұмыстардың, көрсетілетін қызметтердің жеткізілгенін растайтын құжат» деген 32-жолында көрсетілген ТІЖ бас тартқан кезде жеткізуші түзетілген ТІЖ ресімдеуді ТІЖ бас тартылған күннен кейінгі 3 (үш) жұмыс күнінен кешіктірілмей жүзеге асырылады.

Бұл ретте осындай ТІЖ негізінде түзетілген ЭШФ жазып беру кезінде түзетілетін ЭШФ нөмірі көрсетіледі.

**3-тарау. Тауарларға арналған ілеспе жүкқұжатты толтыру тәртібі**

29. «Жалпы бөлім» деген А бөлімінде мынадай реттік нөмірлерімен жолдар толтырылады:

«1. ТІЖ нөмірін есепке алу жүйесі» – салық төлеушінің салық есебінде берілетін және тауарларды жеткізуші дербес айқындайтын ТІЖ реттік нөмірі (бұл жолды толтыру міндетті емес);

«2. Тауарды тиеп-жөнелту күні» – күні қолмен толтырылады;

«3. ЭШФ АЖ-да ТІЖ тіркеу нөмірі» – ЭШФ АЖ ТІЖ тіркеу кезінде автоматты түрде толтырылады (ЭШФ АЖ қатысушысымен толтыруға және (немесе) редакциялауға арналмаған);

«3.1. ЭШФ АЖ-да ТІЖ тіркеу күні мен нөмірі» – ЭШФ АЖ-да автоматты түрде толтырылады және рәсімдеудің нақты уақытына сәйкес келеді;

«4. Актінің/Таңбалауға жататын тауарлар бойынша хабарламаның нөмірі» – тауарларды қабылдау/беру актісінің немесе әкелу туралы хабарламаның тіркеу нөмірі көрсетіледі (бұл жолды толтыру міндетті емес);

«4.1. Актінің/Цифрлық таңбалау бойынша хабарламаның күні» – тауарларды қабылдау/беру актісінің немесе әкелу туралы хабарламаның күні көрсетіледі (бұл жолды толтыру міндетті емес);

«5. ТІЖ түзету» – ЭШФ АЖ-да түзетілетін ТІЖ тіркеу нөмірі көрсетіледі, жеткізушіні және (немесе) тауарларды алушыны ауыстыруға әкеп соқтырмайтын қателерді түзету қажет болған жағдайда, жойылғанның орнына ТІЖ рәсімдеу қажет болған кезде белгі қойылады;

«5.1. ЭШФ АЖ түзетілген ТІЖ тіркеу нөмірі» – ЭШФ АЖ-да түзетілетін ТІЖ тіркеу нөмірі көрсетіледі;

«6. ТІЖ бойынша, бұрынғы тауарды қайтару» – тауарды қайтару қажет болған кезде «Өнім берушінің деректемелері» деген В бөлімде алушының деректемелерін, «Алушының деректемелері» деген С бөлімде өнім берушінің деректемелерінде белгі қойылады;

«6.1. ЭШФ АЖ ТІЖ тіркеу нөмірі» – ЭШФ АЖ-да бұрын рәсімделген ТІЖ тіркеу нөмірі көрсетіледы;

«7. Қазақстан Республикасының аумағына тауарларды әкелу» – қажет болған кезде торкөзге тиісті белгі қойылады:

«7.1. Қазақстан Республикасының аумағына тауарларды әкелу»;

«7.2. Қайта өңдеуге әкелу»;

«7.3. Уақытша әкелу»;

«7.4. Уақытша әкетілген тауарды әкелу»;

«7.5. АЭА аумағына тауарларды әкелу» – белгісі қойылады:

«7.5.1. АЭА атауы» – тауарларды «еркін (арнайы, ерекше) экономикалық аймақ» (бұдан әрі – АЭА) аумағына өткізу қажет болған кезде толтырылады (көрсетілетін тізімнен таңдалады);

«8. Қазақстан Республикасының аумағынан тауарларды әкету» – қажет болған кезде торкөзге тиісті белгі қойылады:

«8.1. Қазақстан Республикасының аумағынан тауарларды әкету»;

«8.2. Қайта өңдеуге әкету»;

«8.3. Уақытша әкету»;

«8.4. Уақытша әкелінген тауарды әкету»;

«8.5. АЭА аумағынан тауарларды әкету»;

«8.5.1. АЭА атауы» – АЭА аумағына тауарларды өткізу қажет болған кезде толтырылады (көрсетілетін тізімнен таңдалады);

«9. Тауарлардың өткізілуі» – қажет болған кезде торкөзге тиісті белгі қойылады:

9.1. Қазақстан Республикасының аумағына бір тұлға шегінде» – Тауарлар тізбесінің реттік нөмірлері 1, 2, 3 және 3-1-жолдарында көрсетілген тауарларға белгі қойылады;

«9.2. ЕАЭО шеңберінде бір тұлға шегінде»;

«9.3. Өзгеше өткізілуі»;

«10. Акцизделетін және басқа да тауарлар (цифрлық таңбалауды қоспағанда)» – қажет болған кезде торкөзде тиісті белгі қойылады:

«10.1. Этил спирті»;

«10.2. Толысылған шарап»;

«10.3. Сыра қайнату өнімі»;

«10.4. Алкоголь өнімі (сыра қайнату өнімінен басқа)»;

«10.5. Мұнай өнімдері»;

«10.6. Биоотын»;

«10.7. Темекі бұйымдары»;

«11. Экспорттық бақылауға жататын тауарлар (қосарлы мақсаттағы, әскери мақсаттағы)» – экспорттық бақылауға жататын тауарлармен операцияларды (қосарлы мақсаттағы, әскери мақсаттағы) жүзеге асыру қажет болған кезде белгі қойылады;

«12. Таңбалауға жататын» – қажет болған кезде торкөзде тиісті белгі қойылады.

30. «Жеткізушінің деректемелері» деген В бөлімде мынадай реттік нөмірлерімен жолдар толтырылады:

«13. Жеке сәйкестендіру нөмірі немесе бизнес-сәйкестендіру нөмірі (бұдан әрі – ЖСН/БСН)» – жеткізуші енгізеді, әкелу кезінде алушы енгізеді (егер тауарларды жеткізуші (жөнелтуші) ЕАЭО-ға мүше мемлекеттердің резиденті болып табылса, онда бейрезиденттің сәйкестендіру коды (нөмірі) көрсетіледі);

«13.1. Бейрезидент» – егер тауарларды жеткізуші (жөнелтуші) бейрезидент болып табылса, торкөзде белгісі қойылады;

«14. Жеткізушінің/жөнелтушінің атауы»;

«15. Құрылымдық бөлімшенің БСН»;

«16. Қайта ұйымдастырылған тұлғаның БСН»;

«17. Жеткізушінің санаты»;

«18. Жеткізуші тіркелген елдің коды» – «Кедендік декларацияларды толтыру үшін пайдаланылатын жіктеуіштер туралы» Кеден одағы Комиссиясының 2010 жылғы 20 қыркүйектегі № 378 шешімімен бекітілген 22-қосымшаға (бұдан әрі – Жіктеуіштің 22-қосымшасы) сәйкес Әлем елдері жіктеуіштеріне сәйкес тауарларды жеткізуші (жөнелтуші) елдің әріптік коды көрсетіледі;

«19. Жөнелту/тиеп жөнелту елінің коды» - аумағынан тауарларды жөнелту жүзеге асырылатын жіктеуіштің 22-қосымшасына сәйкес тауарларды жеткізуші (жөнелтуші) елінің әріптік коды көрсетіледі;

«20. Жөнелтудің/тиеп жөнелтудің іс жүзіндегі мекенжайы» – Тауарлар тізбесінің реттік нөмірі 2-жолда көрсетілген тауарлардың айналымы кезінде автоматты түрде толтырылады;

«21. Жөнелту/тиеп жөнелтудің сәйкестендіру (ID) нөмірі» – виртуалды қойманың тіркеу нөмірі (осы жол тауарларды Қазақстан Республикасының аумағына әкелу кезінде толтырылмайды).

31. «Алушының деректемелері» деген С бөлімінде мынадай реттік нөмірлерімен жолдар толтырылады:

«22. ЖСН/БСН» (егер тауарларды алушы ЕАЭО-ға мүше мемлекеттердің резиденті болып табылса, онда бейрезиденттің сәйкестендіру коды (нөмірі) көрсетіледі);

«22.1. Бейрезидент» – егер тауарларды алушы бейрезидент болып табылса, торкөзде белгісі қойылады;

«23. Алушының атауы»;

«24. Құрылымдық бөлімшенің БСН»;

«25. Қайта ұйымдастырылған тұлғаның БСН»;

«26. Алушының санаты»;

«27. Алушы тіркелген елдің коды» – тауарларды алушы елдің әріптік коды көрсетіледі, әуежайларда Жіктеуіштің 22-қосымшасына сәйкес әуе бортына жататын елдің әріптік коды көрсетіледі;

«28. Жеткізіп беру/жеткізу елінің коды» – Жіктеуіштің 22-қосымшасына сәйкес тауарларды алушы елдің әріптік коды көрсетіледі;

«29. Жеткізіп берудің/жеткізудің іс жүзіндегі мекенжайы» – Тауарлар тізбесінің реттік нөмірі 2-жолда көрсетілген тауарлардың айналымы кезінде автоматты түрде толтырылады;

«30. Жеткізіп берудің/жеткізудің сәйкестендіру (ID) нөмірі» – виртуалды қойманы тіркеу нөмірі (осы жол тауарларды Қазақстан Республикасының аумағынан әкету кезінде толтырылмайды).

32. «Жүк жөнелтушінің және жүк алушының деректемелері» деген D бөлімінде мынадай реттік нөмірлерімен жолдар толтырылады:

«Жүк жөнелтуші» – оның атынан жүк жөнелту ресімделетін тұлға:

«31. ЖСН/БСН» (егер жүк жөнелтуші ЕАЭО-ға мүше мемлекеттердің резиденті болып табылса, онда бейрезиденттің сәйкестендіру коды (нөмірі) көрсетіледі);

«31.1. Бейрезидент» – егер жүк жөнелтуші бейрезидент болып табылса, торкөзде белгісі қойылады;

«32. Жүк жөнелтушінің атауы»;

«33. Жөнелтуші елінің коды» – Жіктеуіштің 22-қосымшасына сәйкес жүк жөнелтуші елдің әріптік коды көрсетіледі;

«Жүк алушы» – шарт негізінде немесе өзге де заңды негіздерде жүкті алуға уәкілетті тұлға:

«34. ЖСН/БСН» (егер жүк жөнелтуші ЕАЭО-ға мүше мемлекеттердің резиденті болып табылса, онда бейрезиденттің сәйкестендіру коды (нөмірі) көрсетіледі);

«34.1. Бейрезидент» – егер жүк жөнелтуші бейрезидент болып табылса, торкөзде белгісі қойылады;

«35. Жүк алушының атауы»;

«36. Жеткізу елінің коды» – Жіктеуіштің 22-қосымшасына сәйкес жүк алушы елінің әріптік коды көрсетіледі.

32-1. D1-бөлімінде. «Қосымша мәліметтер» бөлімінде-қажет болған жағдайда қосымша мәліметтер көрсетіледі:

«Жүк жөнелтушінің деректемелері» - қажет болған жағдайда жүк жөнелтушінің «D1а. Қосымша мәліметтер» көрсетіледі;

«Жүк алушының деректемелері» - қажет болған жағдайда жүк алушының «D1b. Қосымша мәліметтер» көрсетіледі.

33. «Тасымалдау бойынша мәлімет» деген Е бөлімінде мынадай реттік нөмірлерімен жолдар толтырылады:

«37. тасымалдаушының деректемелері» – қажет болған кезде торкөзде тиісті белгі қойылады.

«37.1. Бейрезидент» – егер тасымалдаушы бейрезидент болса торкөзі белгіленеді;

«37.2. Тасымалдаушы елінің коды» – Жіктеуіштің 22-қосымшасына сәйкес тасымалдаушы елінің әріптік коды көрсетіледі (бұл ашық жол қадағалауға жататын тауарларды тасымалдау кезінде толтырылады);

«38. ЖСН/БСН» – тасымалдаушының ЖСН/БСН көрсетіледі (егер тасымалдаушы ЕАЭО-ға мүше мемлекеттердің резиденті болып табылса, онда бейрезиденттің сәйкестендіру коды (нөмірі) көрсетіледі);

«39. Көлік түрі» – жоспарланған көлік туралы мәліметтер көрсетіледі (көрсетілетін тізімнен таңдалады):

«а. автомобиль» белгісін көрсеткен кезде «а1.1 АКҚ мемлекеттік нөмірі» жолы толтырылады (бұл жол мемлекеттік шекараны кесіп өту кезінде міндетті түрде толтырылуы тиіс).

34. «Тауарды жеткізуге арналған шарт (келісімшарт)» деген F бөлімінде мынадай реттік нөмірлерімен жолдар толтырылады:

«40.а. Шарт (келісімшарт) немесе шартқа қосымша» – қажет болған кезде тиісті белгі қойылады;

«40.b. Шартсыз (келісімшартсыз)» – қажет болған кезде тиісті белгі қойылады;

«41. Нөмірі»;

«42. Күні»;

«42.1. Есептік нөмір» – «Валюталық реттеу және валюталық бақылау туралы» Қазақстан Республикасының Заңына сәйкес экспорт және импорт бойынша валюталық шартқа берілген сәйкестендіру нөмірі көрсетіледі (бұл жол шартты-міндетті болып табылады);

«43. Шарт бойынша ақы төлеу тараптары» – тауарларды жеткізуге арналған шартқа (келісімшартқа) сәйкес төлем шарттары көрсетіледі;

«44. Жеткізу шарттары (ИНКОТЕРМС) – дәстүрге, оның ішінде іскерлік айналымдағы дәстүрге сәйкес халықаралық шарттар үшін Жіктеуіштің 13-қосымшасына сәйкес бас әріптермен латын шрифтімен үш мәнді әріптік коды көрсетіледі (Инкотермс).

35. «БҚҚ/ӨБК шеңберіндегі шарт (келісімшарт)» деген F1 бөлімінде мынадай реттік нөмірлерімен жолдар толтырылады:

«Жеткізуші»:

«45. Нөмірі» – шарттың/келісімшарттың нөмірі көрсетіледі;

«46. Күні» – шарттың/келісімшарттың күні, айы және жылы көрсетіледі;

«Алушының»:

«47. Нөмірі» – шарттың/келісімшарттың нөмірі көрсетіледі;

«48. Күні» – шарттың/келісімшарттың күні, айы және жылы көрсетіледі;

«49. Валюта коды» – ЭШФ АЖ анықтамалығынан «валюта бағамдары» таңдалады;

«50. Валюта бағамы» – ТІЖ ресімделген күнге валюта бағамы көрсетіледі.

36. «Тауарлар бойынша деректер» деген G1 бөлімінде мынадай деректер бойынша бағандар толтырылады:

«1. Реттік нөмірі» – тауарлардың әрбір атауы бойынша реттік нөмірі көрсетіледі;

«2. Тауардың шығарылған жерінің белгісі» (анықтамалықтан таңдап алынады);

«3. Тауарлардың атауы»;

«4. Тауар коды (ЕАЭО СЭҚ ТН)»;

«5. Өлшем бірлігі»;

«6. Саны (көлемі)»;

«7. Тауар бірлігі үшін баға» – шарт (келісімшарт) бойынша өлшем бірлігі үшін тауардың бағасы көрсетіледі (ЕАЭО-ға мүше мемлекеттердің аумағынан тауарларды әкелу жағдайларын қоспағанда, аталған жолды толтыруға міндетті емес);

«8. Жанама салықтарсыз тауардың құны» – жанама салықтарды есепке алмай тауарлардың барлық санының (көлемінің) құны көрсетіледі (ЕАЭО-ға мүше мемлекеттердің аумағынан тауарларды әкелу жағдайларын қоспағанда, аталған жолды толтыруға міндетті емес);

«9/1. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыруға міндетті емес);

«9. Акциздің сомасы» – Қазақстан Республикасының салық заңнамасына сәйкес есептелген акциздің сомасы көрсетіледі (аталған жолды толтыруға міндетті емес);

«10. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыруға міндетті емес);

«11. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі (аталған жолды толтыруға міндетті емес);

«12. Жалпы жанама салықтарымен тауардың құны» – жанама салықтарды ескере отырып, тауарлардың барлық санының (көлемінің) құны көрсетіледі (ЕАЭО-ға мүше мемлекеттердің аумағынан тауарларды әкелу жағдайларын қоспағанда, аталған жолды толтыруға міндетті емес);

«13. ЭШФ АЖ тауар сәйкестендіргіш»;

«14. Тауарларға арналған декларацияны бергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«15. Тауарларға арналған декларацияны бергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«16. Тауар коды (GTIN)» (Global Trade Item Number) – басқа код немесе Тауар коды (GTIN) көрсетіледі (аталған жолды толтыру міндетті емес);

«17. Қосымша ақпараттар» – қажет болған кезде қосымша мәліметтер көрсетіледі.

Реттік нөмірі 51-жолда «Барлығы» – 6, 8, 9, 11 және 12-бағандар бойынша жолдардың жалпы сомасы көрсетіледі.

37. «Алкоголь өнімі бойынша деректер» деген бөлімде мынадай реттік нөмірлерімен жолдар толтырылады:

«52. Жеткізуші лицензиясының нөмірі» (В бөлімінің «ЖСН/БСН» ашық жолағында көрсетілген деректерді енгізу кезінде қалыптастырылған тізімнен таңдалады);

«53. Лицензия бойынша өнім берушінің мекенжайы» (В бөлімінің «ЖСН/БСН» ашық жолағында көрсетілген деректерді енгізу кезінде қалыптастырылған тізімнен таңдалады);

«54. Алушы лицензиясының нөмірі «(С бөлімінің «ЖСН/БСН» ашық жолағында көрсетілген деректерді енгізу кезінде қалыптастырылған тізімнен таңдалады);

«55. Лицензия бойынша алушының мекенжайы» (С бөлімінің «ЖСН/БСН» ашық жолағында көрсетілген деректерді енгізу кезінде қалыптастырылған тізімнен таңдалады).

38. «Этил спирті» деген G2 бөлімінде мынадай деректері бар бағандар толтырылады:

реттік нөмірі «Операция коды» 56-жолда (ЭШФ АЖ анықтамалығынан таңдалады):

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауардың шығарылған жерінің белгісі» (анықтамалықтан таңдап алынады);

«3. ПИН-код» (ПИН-кодтар анықтамалығынан таңдап алынады);

«4. Этил спиртінің түрі, атауы» (ПИН-код енгізген кезде ЭШФ АЖ автоматты түрде қойылады);

«5. Тауар коды (ЕАЭО СЭҚ ТН)»;

«6. Саны (көлемі)»;

«7. Литр үшін баға» – тауарларды Қазақстан Республикасының аумағына әкелу кезінде валютада шот-фактурада (инвойста) көрсетілген валюта бойынша, олар болмаған кезде – сыртқы экономикалық мәміле жасалғанын растайтын құжат бойынша теңгемен көрсетіледі;

«8. Жанама салықтарсыз тауардың құны» – ҚҚС және акцизді есепке алмай тауарлардың барлық санының (көлемінің) құны көрсетіледі;

«9/1. Күштілігі (% – спирт құрамы)»;

«9/2. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыру міндетті емес);

«9. Акциз сомасы» – Қазақстан Республикасының салық заңнамасына сәйкес есептелген акциз сомасы көрсетіледі (аталған жолды толтыру міндетті емес);

«10. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыру міндетті емес);

«11. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«12. Жалпы жанама салықтарымен тауардың құны» – ҚҚС және акцизді ескере отырып, тауарлардың барлық санының (көлемінің) құны көрсетіледі;

«13. ЭШФ АЖ тауарды сәйкестендіргіш»;

«14. Тауарларға арналған декларацияны бергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«15. Тауарларға арналған декларация берілгенге дейін тауарларды шығару туралы өтініштен, тауарларды әкелу және жанама салықтарды төлеу туралы өтініштен немесе тауарларға арналған декларациядан, бастапқы ТІЖ-дан тауар позициясының нөмірі» – құжаттардың бірінің нөмірі көрсетіледі;

«16. Тауар коды (GTIN)» – басқа код немесе Тауар коды (GTIN) көрсетіледі (аталған жолды толтыру міндетті емес);

«17. Қосымша ақпараттар».

Реттік нөмірі 57-жолда «Барлығы» 6, 8, 9, 11 және 12-бағандар бойынша жолдардың жалпы сомасы көрсетіледі.

39. «Толысылған шарап» деген G3 бөлімінде мынадай деректері бар бағандар толтырылады:

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауардың шығарылған жерінің белгісі» (анықтамалықтан таңдап алынады);

«3. ПИН-код» (ПИН-кодтар анықтамалығынан таңдап алынады);

«4. Толысылған шараптың түрі, атауы» (ПИН-код енгізген кезде ЭШФ АЖ автоматты түрде қойылады);

«5. Тауар коды (ЕАЭО СЭҚ ТН;

«6. Саны (көлемі)»;

«7. Тауар бірлігі үшін баға» – теңгемен көрсетіледі, тауарларды Қазақстан Республикасының аумағына әкелу кезінде ұлттық валютада немесе шот-фактурада (инвойста) көрсетілген валюта бойынша, олар болмаған кезде сыртқы экономикалық мәміле жасалғанын растайтын құжат бойынша;

«8. Жанама салықтарсыз тауардың құны» – ҚҚС және акцизді есепке алмағанда тауарлардың барлық санының (көлемінің) құны көрсетіледі;

«9/1. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыруға міндетті емес);

«9. Акциз сомасы» – Қазақстан Республикасының салық заңнамасына сәйкес есептелген акциз сомасы көрсетіледі;

«10. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыруға міндетті емес);

«11. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«12. Жалпы жанама салықтарымен тауардың құны» – ҚҚС және акцизді ескере отырып, тауарлардың барлық санының (көлемінің) құны көрсетіледі;

«13. ЭШФ АЖ тауарды сәйкестендіргіш»;

«14. Тауарларға арналған декларацияны ұсынғанға дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттарды растайтын бірінің нөмірі көрсетіледі;

«15. Тауарларға арналған декларацияны ұсынғанға дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«16. Тауар коды (GTIN)» – басқа код немесе Тауар коды (GTIN) көрсетіледі (аталған жолды толтыру міндетті емес);

«17. Қосымша ақпараттар».

Реттік нөмірі 58-жолда «Барлығы» 6, 8, 9, 11 және 12-бағандар бойынша жолдардың жалпы сомасы көрсетіледі.

40. «Сыра қайнату өнімі» деген G4 бөлімінде мынадай деректері бар бағандар толтырылады:

Реттік нөмірі «Операция коды» 59-жолда (анықтамалықтан таңдалады):

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауардың шығарылған жерінің белгісі»;

«3. Сыра қайнату өнімінің атауы»;

«4. Өнім түрі»;

«5. Тауар коды (ЕАЭО СЭҚ ТН)»;

«6. Өлшем бірлігі»;

«7. Ыдыстың сыйымдылығы (литрде)»;

«8. Саны (бөтелкелер, банкалар, кег, қаптамалар данамен)»;

«9. Қаптамалардағы (бөтелкелер, банкалар) саны»;

«10. Саны (литрмен)»;

«11. Тауар бірлігі үшін баға» – жеткізуші енгізген сыра қайнату өніміне арналған бір ыдыстың, бөтелкенің, банкінің, кегтің бөшкенің бағасы (теңгеде) көрсетіледі, (тауарларды Қазақстан Республикасының аумағына әкелген кезде шот-фактурада (инвойс) көрсетілген валютада, олар болмаған кезде енгізетін баға сыртқы экономикалық мәміленің жасалғанын растайтын құжат бойынша алушымен көрсетіледі);

«12. Жанама салықтарсыз тауардын құны» – ҚҚС пен акциздерді есепке алмай тауарлардың барлық санының (көлемінің) құны көрсетіледі;

«13/1. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыруға міндетті емес»;

«13. Акциз сомасы» – Қазақстан Республикасының салық заңнамасына сәйкес есептелген акциз сомасы көрсетіледі;

«14. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыруға міндетті емес);

«15. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«16. Жалпы жанама салықтарымен тауардың құны» – ҚҚС пен акцизді есепке ала отырып тауарлардың барлық санының (көлемінің) құны көрсетіледі;

«17. ЭШФ АЖ тауарды сәйкестендіргіш»;

«18. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«19. Тауарларға арналған декларацияны бергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«20. Тауар коды (GTIN)» – басқа код немесе Тауар коды (GTIN) көрсетіледі (аталған жолды толтыру міндетті емес);

«21. Қосымша ақпараттар».

Реттік нөмірі «Барлығы» 60-жолда 8, 9, 10, 12, 13, 15 және 16-бағандар бойынша жолдардың жалпы сомасы көрсетіледі.

41. «Алкоголь өнімі (сыра қайнату өнімінен басқа)» деген G5 бөлімінде мынадай деректері бар бағандар толтырылады:

Реттік нөмірі «Операция коды» 61-жолда (анықтамалықтан таңдалады):

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауардың шығарылған жерінің белгісі» (анықтамалықтан таңдалады);

«3. ПИН-код» (ПИН-кодтар анықтамалығынан таңдалады);

«4. Тауардың атауы» (ПИН-код енгізген кезде ЭШФ АЖ автоматты түрде қойылады);

«5. Тауар коды (ЕАЭО СЭҚ ТН)»;

«6. Өнім түрі» (ПИН-код енгізген кезде ЭШФ АЖ автоматты түрде қойылады);

«7. Ыдыстың сыйымдылығы (литрмен)» (ПИН-код енгізген кезде ЭШФ АЖ автоматты түрде қойылады);

«8. Саны (бөтелкелер, банкалар)»;

«9. Саны (литрмен)»;

«10. Тауар бірлігі үшін баға» – бір бөтелкенің бағасын жеткізуші теңгеде енгізеді (тауарларды Қазақстан Республикасының аумағына әкелу кезінде валютада немесе шот-фактурада (инвойста) көрсетілген валюта бойынша көрсетіледі), олар болмаған кезде, баға сыртқы экономикалық мәміленің жасалғанын растайтын құжат бойынша көрсетіледі;

«11. Жанама салықтарсыз тауардың құны» – ҚҚС пен акциздерді есепке алмағанда тауарлардың барлық санының (көлемінің) құны көрсетіледі;

«12/1. Күштілігі (% – спирт құрамы)»;

«12/2. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыру міндетті емес);

«12. Акциз сомасы» – Қазақстан Республикасының салық заңнамасына сәйкес есептелген акциз сомасы көрсетіледі;

«13. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыру міндетті емес);

«14. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«15. Жалпы жанама салықтарымен тауардың құны» – ҚҚС және акцизді ескере отырып, тауарлардың барлық санының (көлемінің) құны көрсетіледі;

«16. ЭШФ АЖ тауарды сәйкестендіргіш»;

«17. Тауарларға арналған декларацияны бергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«18. Тауарларға арналған декларацияны бергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«19. Тауар коды (GTIN)» – Тауар коды (GTIN) немесе басқа коды көрсетіледі (аталған жолды толтыруға міндетті емес);

«20. Қосымша ақпараттар».

Реттік нөмірі «Барлығы» 62-жолда 7, 8, 9, 11, 12, 14 және 15-бағандар бойынша жолдардың жалпы сомасы көрсетіледі.

42. «Мұнай өнімдері жекелеген түрлері бойынша деректер» деген G6 бөлімінде мынадай деректері бар жолдар мен бағандар толтырылады:

«63. Операция коды» (анықтамалықтан таңдалады);

«64. Жеткізушінің түрі» (көрсетілген тізімнен жеткізуші түрінің бірі таңдалады);

«65. МКО коды жөнелту/тиеп жөнелту мекенжайы»;

«66. МКО коды жеткізіп беру/жеткізу мекенжайы»;

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауардың шығарылған жерінің белгісі» (анықтамалықтан таңдалады);

«3. ПИН-код» (ПИН-кодтар анықтамалығынан таңдалады);

«4. Мұнай өнімінің түрі, маркасы» – ПИН-кодты енгізу кезінде ЭШФ АЖ автоматты түрде қойылады;

«5. Тауар коды (ЕАЭО СЭҚ ТН)»;

«6. Тауардың өлшем бірлігі (тонна, литр)»;

«7. Тоннадағы тауардың мөлшері, (бөлшек сауда үшін литрде)»;

«8. Тауар бірлігі үшін баға» – шарт (келісімшарт) бойынша өлшем бірлігі үшін тауардың бағасы көрсетіледі (ЕАЭО-ға мүше мемлекеттердің аумағынан тауарларды әкелу жағдайларын қоспағанда, толтыруға міндетті емес);

«9. Жанама салықтарсыз тауардың құны» – ҚҚС пен акциздерді есепке алмағанда тауарлардың барлық санының (көлемінің) құны көрсетіледі (ЕАЭО-ға мүше мемлекеттердің аумағынан тауарларды әкелу жағдайларын қоспағанда, толтыруға міндетті емес);

«10/1. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыруға міндетті емес);

«10. Акциздің сомасы» – Қазақстан Республикасының салық заңнамасына сәйкес есептелген акциз сомасы көрсетіледі;

«11. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыруға міндетті емес);

«12. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«13. Жалпы жанама салықтарымен тауардың құны» – ҚҚС және акциздерді ескере отырып, тауарлардың барлық санының (көлемінің) құны көрсетіледі;

«14. ЭШФ АЖ тауарды сәйкестендіргіш»;

«15. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«16. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«17. Қосымша ақпараттар»;

Реттік нөмірі 67-жолда «Барлығы» 6, 7, 9, 10, 12 және 13-бағандар бойынша жолдардың жалпы сомасы көрсетіледі.

43. «Биоотын бойынша деректер» деген G7 бөлімінде мынадай деректері бар жолдар мен бағандар толтырылады:

«68. Операция коды» (анықтамалықтан таңдалады);

«69. Жеткізушінің түрі» (көрсетілген тізімнен жеткізуші түрінің бірі таңдалады);

«70. МКО коды жөнелту/тиеп жөнелту мекенжайы»;

«71. МКО коды жеткізіп беру/жеткізу мекенжайы»;

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауардың шығарылған жерінің белгісі» (анықтамалықтан таңдалады);

«3. Биоотынның атауы»;

«4. Тауар коды (ЕАЭО СЭҚ ТН)»;

«5. Тауардың өлшем бірлігі (тонна, литр)»;

«6. Тоннадағы тауардың мөлшері, (бөлшек сауда үшін литрмен)»;

«7. Тауар бірлігі үшін баға»;

«8. Жанама салықтарсыз тауардың құны» – ҚҚС және акцизді есепке алмай тауарлардың барлық мөлшерінің (көлемінің) құны көрсетіледі;

«9/1. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыруға міндетті емес);

«9. Акциздің сомасы» – Қазақстан Республикасының салық заңнамасына сәйкес есептелген акциздің сомасы көрсетіледі;

«10. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыруға міндетті емес);

«11. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«12. Жалпы жанама салықтарымен тауардың құны» – ҚҚС және акциздерді ескере отырып, тауарлардың барлық мөлшерінің (көлемінің) құны көрсетіледі;

«13. ЭШФ АЖ тауарды сәйкестендіргіш»;

«14. Тауарларға арналған декларацияны бергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«15. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«16. Қосымша ақпараттар».

Реттік нөмірі 72-жолда «Барлығы» 6, 7, 8, 9, 11 және 12-бағандар бойынша жолдардың жалпы сомасы көрсетіледі.

44. «Темекі өнімдері бойынша деректер (сандық таңбалауды қоспағанда)» деген G8 бөлімінде мынадай деректері бар жолдар мен бағандар толтырылады:

«73. Операция коды» (анықтамалықтан таңдалады);

«74. МКО коды жөнелту/тиеп жөнелту мекенжайы;

«75. МКО коды жеткізіп беру/жеткізу мекенжайы»;

«1. Реттік нөмір» – тауарлардың әрбір атауы бойынша реттік нөмірлер көрсетіледі;

«2. Тауардың шығарылған жерінің белгісі» (анықтамалығынан таңдалады);

«3. ПИН-код» (ПИН-кодтар анықтамалығынан таңдалады);

«4. Темекі өнімдерінің атауы»;

«5. Тауар коды (ЕАЭО СЭҚ ТН)»;

«6. Өлшем бірлігі (қорап, блоктар, бумалар, дана, килограмм, миллилитр, капсулалар, картридждер)»;

«7. Темекі өнімінің саны қорап, блоктар, бумалар (дана, килограмм, миллилитр)» (ПИН-кодты енгізген кезде ЭШФ АЖ автоматты түрде қояды);

«8. Саны (қорап, блоктар, бумалар, дана, килограмм, миллилитр, капсулалар, картридждер)»;

«9. Темекі өнімінің саны дана, килограмм, миллилитр»;

«10. Тауар бірлігі үшін баға» – теңгемен көрсетіледі, тауарларды Қазақстан Республикасының аумағына әкелу кезінде шот-фактурада (инвойс) көрсетілген валютамен, олар болмаған кезде сыртқы экономикалық мәміле жасалғанын растайтын құжат бойынша;

«11. Жанама салықтарсыз тауардың құны» – ҚҚС пен акциздерді есепке алмағанда тауарлардың барлық санының (көлемінің) құны көрсетіледі;

«12/1. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған жолды толтыруға міндетті емес);

«12. Акциз сомасы» – Қазақстан Республикасының салық заңнамасына сәйкес есептелген акциз сомасы көрсетіледі;

«13. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыруға міндетті емес);

«14. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«15. Жалпы жанама салықтарымен тауардың құны» – ҚҚС және акциздерді ескере отырып, тауарлардың барлық санының (көлемінің) құны көрсетіледі;

«16. ЭШФ АЖ тауарды сәйкестендіргіш»;

«17. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«18. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«19. Тауар коды (GTIN)» – Тауар коды GTIN немесе басқа коды көрсетіледі (аталған жолды толтыруға міндетті емес);

«20. Қосымша ақпараттар».

Реттік нөмірі 76-жолда «Барлығы» 7, 8, 9, 11, 12, 14 және 15-бағандар бойынша жолдардың жалпы сомасы көрсетіледі.

45. «Сәйкестендіру құралдарымен таңбалауға жататын тауарлар бойынша деректер (цифрлық таңбалау) деген G9 бөлімінде мынадай деректері бар бағандар толтырылады:

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауардың шығарылған жерінің белгісі» (анықтамалықтан таңдалады);

«3. Тауар коды (GTIN)» – басқа код немесе Тауар коды GTIN көрсетіледі (аталған жолды толтыру міндетті емес);

«4. Тауардың атауы»;

«5. Тауар коды (ЕАЭО СЭҚ ТН)»;

«6. Тұтыну қорабының саны»;

«7. Тауар бірлігі үшін бағасы» – теңгемен көрсетіледі, тауарларды Қазақстан Республикасының аумағына әкелу кезінде шот-фактурада (инвойс) көрсетілген валютамен, олар болмаған кезде сыртқы экономикалық мәміле жасалғанын растайтын құжат бойынша;

«8. Жанама салықтарсыз тауар құны» – ҚҚС пен акциздерді есепке алмай тауарлардың барлық санының (көлемінің) құны көрсетіледі;

«9/1. Акциздің мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған ашық жолды толтыруға міндетті емес);

«9. Қосымша акциздің мөлшерлемесі» – Қазақстан Республикасының салық заңнамасына сәйкес қосымша акциз мөлшерлемесі көрсетіледі (аталған ашық жолды толтыруға міндетті емес);

«10. Акциз сомасы» – Қазақстан Республикасының салық заңнамасына сәйкес есептелген акциз сомасы көрсетіледі;

«11. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған ашық жолды толтыруға міндетті емес);

«12. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«13. Жалпы жанама салықтарымен тауардың құны» – ҚҚС және акциздерді есептей отырып, тауарлардың барлық санының (көлемінің) құны көрсетіледі;

«14. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ номері» – құжаттардың бірінің нөмірі көрсетіледі;

«15. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының номері» – құжаттардың бірінің нөмірі көрсетіледі;

«16. Қосымша ақпараттар».

Реттік нөмірі «Барлығы» 77-жолда 6, 8, 9, 11 және 12-бағандар бойынша жолдардың жалпы сомасы көрсетіледі.

46. «Экспорттық бақылауға жататын (қосарлы мақсаттағы, әскери мақсаттағы) тауарлар бойынша деректер» деген G10 бөлімінде мынадай деректері бар бағандар толтырылады:

«1. Реттік нөмірі» – тауарлардың әрбір атауы бойынша реттік нөмірлері көрсетіледі;

«2. Тауар шығарылған жердің белгісі» (анықтамалықтан таңдалады);

«3. Тауардың атауы»;

«4. Құжаттың нөмірі (лицензия/рұқсат)»;

«5. Берілген күні (лицензия/рұқсат)»;

«6. Аяқталған күні (лицензияның/рұқсаттың аяқталу мерзімі)»;

«7. Тауар коды (ЕАЭО СЭҚ ТН)»;

«8. Өлшем бірлігі»;

«9. Саны (көлемі)»;

«10. Тауар бірлігінің бағасы» – теңгемен көрсетіледі, тауарларды Қазақстан Республикасының аумағына әкелу кезінде шот-фактурада (инвойс) көрсетілген валютамен, олар болмаған кезде сыртқы экономикалық мәміле жасалғанын растайтын құжат бойынша;

«11. Жанама салықтарсыз тауардың құны» – ҚҚС пен акциздерді есепке алмағанда тауарлардың барлық санының (көлемінің) құны көрсетіледі;

«12/1. Акциз мөлшерлемесі» – Қазақстан Республикасының салық заңнамасына сәйкес акциз мөлшерлемесі көрсетіледі (аталған ашық жолды толтыруға міндетті емес);

«12. Акциз сомасы» – Қазақстан Республикасының салық заңнамасына сәйкес есептелген акциз сомасы көрсетіледі;

«13. ҚҚС мөлшерлемесі» – Қазақстан Республикасының салық заңнамасына сәйкес ҚҚС мөлшерлемесі көрсетіледі (аталған жолды толтыруға міндетті емес);

«14. ҚҚС сомасы» – Қазақстан Республикасының салық заңнамасына сәйкес есептелген ҚҚС сомасы көрсетіледі;

«15. Жалпы жанама салықтарымен тауардың құны» – ҚҚС және акциздерді есепке ала отырып, тауарлардың барлық санының (көлемінің) құны көрсетіледі;

«16. ЭШФ АЖ тауарды сәйкестендіргіш»;

«17. Тауарларға арналған декларацияны тапсырғанға дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, СТ-1 немесе СТ-KZ, бастапқы ТІЖ нөмірі» – құжаттардың бірінің нөмірі көрсетіледі;

«18. Тауарларға арналған декларацияныбергенге дейін Тауардың шығарылуы туралы өтініштің, тауарларды әкелу және жанама салықтардың төленгені туралы өтініштің, бастапқы ТІЖ-ден тауар позициясының нөмірі» – құжаттардың бірінің нөмірі көрсетіледі;

«19. Қосымша ақпараттар».

Реттік нөмірі 78-жолда «Барлығы» 9, 11, 12, 14 және 15-бағандар бойынша жолдардың жалпы сомасы көрсетіледі.

47. «Автомобиль көлігімен тасымалданатын жүк туралы деректер», K1 «Жүк туралы мәлімет», K2 «Тиеу-түсіру операциялары» және K3 «Өзге де мәліметтер (тасымалдаушы толтырады)» деген бөлімдерде тауар беруші толтыруы міндетті емес тауар тасымалдау жүкқұжаты бойынша мәліметтер толтырылады.

48. «Тауарды жіберу бойынша мәлімет» деген L бөлімінде мынадай реттік нөмірлерімен жолдар толтырылады:

«79. Тауарды жіберуді жүргізген» – тауарды жіберуді жүргізген тұлға туралы мәліметтер көрсетіледі;

«80. Заңды тұлғаның (заңды тұлғаның құрылымдық бөлімшесінің) немесе жеке кәсіпкердің не жеке практикамен айналысатын тұлғаның ЭЦҚ»;

«81. ТІЖ-ға қол қоюға уәкілетті тұлғаның ЭЦҚ»;

«82. ТІЖ жазып берген тұлғаның Т.А.Ә. (ол болған кезде)»;

«83. Тауарды жіберу сенімхат бойынша жүзеге асырылады»;

«83.1. Нөмір» – сенімхаттың нөмірі көрсетіледі;

«83.2. Күні» – сенімхаттың күні (күні, айы, жылы форматында) көрсетіледі.

Бұл бөлім тауарларды Қазақстан Республикасының аумағына әкелуге ТІЖ рәсімдеу кезінде толтырылмайды.

49. «Тауарды қабылдау туралы мәліметтер» деген М бөлімінде мынадай реттік нөмірлерімен жолдар толтырылады:

«84. Атынан тауарды қабылдауды/бас тартуды жүргізген» – тұлға көрсетіледі, ол тауарды қабылдауды/бас тартуды жүргізген;

«85. Тауар қабылданған/бас тартылған күн (күні, айы, жылы форматында)»;

«85.1. Заңды тұлғаның (заңды тұлғаның құрылымдық бөлімшесінің) немесе дара кәсіпкердің немесе жеке практикамен айналысатын тұлғаның ЭЦҚ»;

«85.2. ТІЖ-ны растауға/бас тартуға уәкілетті адамның ЭЦҚ»;

«86. ТІЖ растаған/бас тартқан адамның тегі, аты, әкесінің аты (ол болған кезде)»;

«86.1. Тауарды қабылдау сенімхат бойынша жүзеге асырылады»;

«86.2. Нөмір» – сенімхаттың нөмірі көрсетіледі;

«86.3. Күні» – сенімхаттың күні (күні, айы, жылы форматында) көрсетіледі;

Бұл бөлім тауарларды Қазақстан Республикасының аумағынан әкетуге ТІЖ рәсімдеу кезінде толтырылмайды.

50. «МКО белгілері» деген N бөлімінде мынадай реттік нөмірлерімен жолдар толтырылады:

«87. Автомобиль өткізу пункті/бақылау-өткізу пункті»;

«88. МКО қызметкерінің тегі, аты, әкесінің аты (ол болған кезде)»;

«89. Мемлекеттік шекараны/АЭА аумағын кесіп өту күні мен уақыты»;

«90. Іс жүзіндегі көлік туралы дерек»:

«90.1. Автомобиль көлік құралының маркасы»;

«90.2. Автомобиль көлік құралының мемлекеттік нөмірі»;

«90.3. Жүргізушінің тегі, аты, әкесінің аты (ол болған кезде)»;

«90.4. Жүргізушінің ЖСН».

51. «Анықтамалық мәліметтер» деген O бөлімінде мынадай реттік нөмірлерімен жолдар толтырылады:

«91. Жеткізушінің/жөнелтушінің орналасқан (тұратын) жері бойынша МКК коды»;

«92. Алушының орналасқан (тұратын) жері бойынша МКО коды».

**4-тарау. Мүлікті қаржы лизингіне беру кезінде тауарларға ілеспе жүкқұжатты ресімдеу**

52. Мүлікті қаржы лизингіне беру кезінде лизинг беруші лизинг үшін қойма жасайды.

53. Мүлікті қаржы лизингіне беру кезінде лизинг беруші лизингке арналған қоймаға өткізу үшін ТІЖ ресімдейді, бұл ретте алушының ТІЖ растауы талап етілмейді.

54. Лизинг нысанасы лизинг алушының лизинг нысанасына меншік құқығын бергенге дейін лизинг берушінің лизингке арналған қоймасында болуы тиіс.

55. Лизинг алушының лизинг нысанасына меншік құқығын бергеннен кейін лизинг беруші лизинг нысанасын лизингке арналған қоймадан лизинг алушының виртуалды қоймасына көшіру үшін ТІЖ ресімдейді.

56. Лизинг нысанасын қайтарған немесе алып қойған кезде лизинг беруші лизинг нысанасын лизингке арналған қоймадан лизинг берушінің виртуалды қоймасына көшіру үшін ТІЖ ресімдейді. Бұл ретте қайтару/алып қою кезінде ТІЖ-да көрсетілетін лизинг нысанасының құны ТІЖ-да көрсетілген лизинг нысанасының құнынан лизингті берген кезде (соманы көрсетпеуі мүмкін) ерекшеленуі мүмкін.

**5-тарау. Алыс-беріс шикізатын қайта өңдеу кезінде тауарларға ілеспе жүкқұжатты ресімдеу**

57. Алыс-беріс шикізатын қайта өңдеу кезінде алыс-беріс шикізатының қайта өңдеушісі қайта өңдеушінің сәйкестендіру деректерін және алыс-беріс шикізатын қайта өңдеу қоймасының нақты мекенжайын көрсете отырып «Алыс-беріс шикізатын қайта өңдеу қоймасы» виртуалды қойманы жасайды.

ЕАЭО мүше мемлекеттердің аумағынан алыс-беріс шикізатын әкелген кезде қайта өңдеуші бастапқы ТІЖ ресімдейді, оның негізінде алыс-беріс шикізаты «Алыс-беріс шикізатын қайта өңдеу қоймасына» келіп түседі.

58. Жеткізуші алыс-беріс шикізатын қайта өңдеуге берген кезде, алыс-беріс шикізатын жеткізушінің қоймасынан «Алыс-беріс шикізатын қайта өңдеу қоймасына» беру үшін ТІЖ ресімдейді.

59. Алыс-беріс шикізатын қайта өңдеуші «Алыс-беріс шикізатын қайта өңдеу қоймасынан» өндіріске алыс-беріс шикізатын есептен шығарады.

60. Дайын өнімді жеткізушіге берген кезде қайта өңдеуші дайын өнімді «Алыс-беріс шикізатын қайта өңдеу қоймасына» «Өндіріс» виртуалды қойма нысаны бойынша енгізеді.

61. Қайта өңдеуші «Алыс-беріс шикізатын қайта өңдеу қоймасынан» тауарды тиеп-жөнелту үшін ТІЖ ресімдейді.

**6-тарау. Республикалық меншікке айналдырылған мүлік бойынша тауарларға ілеспе жүкқұжатты ресімдеу**

62. Республикалық меншікке айналдырылған және аукцион арқылы өткізілетін мүлік бойынша ТІЖ-ны мемлекеттік мүлікті басқару жөніндегі уәкілетті орган ресімдейді.

63. Осы Қағидалардың 62-тармағында көрсетілген мүлік нысандар журналындағы «Қалдықтар» нысаны арқылы виртуалды қоймаға енгізілуі тиіс.

**7-тарау. Қағаз тасығышта тауарларға ілеспе жүкқұжатты ресімдеу**

64. Техникалық қателердің себебінен ЭШФ АЖ-да ТІЖ ресімдеудің мүмкін еместігі туралы ақпаратты МКК интернет-ресурсында растаған жағдайда, салық төлеуші ТІЖ қағаз тасығышта ресімдейді.

65. Осы Қағидалардың 64-тармағына сәйкес қағаз тасығышта ресімделген ТІЖ:

ЭШФ АЖ-да техникалық ақаулар жойған күннен бастап (техникалық ақаулар туындаған кезеңде ТІЖ қағаз тасығышта ресімделеді);

ТІЖ жеткізушісі ЭШФ АЖ-ға қағаз ТІЖ енгізген күннен бастап (алушы тауарларды техникалық ақаулар кезеңінде сатып алған кезде) 3 (үш) жұмыс күні ішінде ЭШФ АЖ-ға енгізілуі тиіс.

**8-тарау. ЕАЭО мүше мемлекеттердің аумағынан тауарларды құрастырылмаған немесе бөлшектелген түрде әкелген кезде тауарларға ілеспе жүкқұжатты ресімдеу**

66. ЕАЭО мүше мемлекеттердің аумағынан тауарды құрастырылмаған немесе бөлшектелген түрде әкелген кезде тауар алушы әкелінетін тауардың құрауыш бөліктеріне (құрамдастарына) бастапқы ТІЖ ресімдейді.

Бұл ретте бір көлік құралында бірнеше құрауыш бөліктері (құрамдастары) әкелінген кезде тауар алушы бір бастапқы ТІЖ-да құрауыш бөліктерін (құрамдастарын) жолма жол көрсете отырып ресімдейді.

67. Бастапқы ТІЖ ресімдеген кезде шарт (келісімшарт) талаптарында көзделген әкелінетін тауардың жалпы құны бірінші мәлімделген құрауыш бөліктері (құрамдастары) бойынша көрсетіледі, ал басқа құрауыш бөліктері (құрамдастары) бойынша құн жөніндегі мәлімет көрсетілмейді.

68. Виртуалды қоймаға әкелінген тауардың құрауыш бөліктері (құрамдастары) келіп түскен кезде алушы әкелінген тауар туралы мәліметтерді көрсете отырып «Жиынтықтау» деген нысан арқылы оларды өңдеуді жүзеге асырады.

**9-тарау. Экспорттық бақылауға жататын тауарлар (қосарланған мақсаттағы, әскери мақсаттағы) бойынша тауарларға ілеспе жүкқұжатты ресімдеу**

69. Экспорттық бақылауға жататын тауарлар (қосарланған мақсаттағы, әскери мақсаттағы) бойынша ТІЖ мынадай жағдайларда:

ЕАЭО мүше басқа мемлекеттердің аумағынан Қазақстан Республикасының аумағына әкелген кезде;

Қазақстан Республикасының аумағынан ЕАЭО мүше басқа мемлекеттердің аумағына әкеткен кезде;

Қазақстан Республикасының аумағында орналасқан АЭА аумағынан ЕАЭО мүше басқа мемлекеттердің аумағына әкеткен кезде ресімделеді.

70. G10 бөлімінің 4, 5 және 6-бағандарында «Экспорттық бақылауға жататын тауарлар бойынша деректер (қосарланған мақсаттағы, әскери мақсаттағы)» ТІЖ ресімдеген кезде ЭШФ АЖ орналастырылған рұқсат беру құжаттары журналынан ((импорт пен экспортқа) экспорттық бақылау бойынша лицензиялар тізілімі) жүктелетін рұқсат беру құжаты (лицензия/рұқсат) туралы мәліметті көрсету қажет.

**10-тарау. ЕАЭО-ға мүше бір мемлекеттің аумағынан ЕАЭО-ға мүше екінші Мемлекеттің аумағына Қазақстан Республикасының аумағы арқылы халықаралық автомобиль тасымалдарын жүзеге асыру кезінде тауарларға арналған ілеспе жүкқұжаттарды ресімдеу**

71. Қазақстан Республикасының аумағы арқылы ЕАЭО-ға мүше бір мемлекеттің аумағынан ЕАЭО-ға мүше екінші мемлекеттің аумағына халықаралық автомобиль тасымалдарын жүзеге асыру кезінде ЕАЭО-ға мүше мемлекеттермен Қазақстан Республикасының Мемлекеттік шекарасындағы автомобиль өткізу пункттерінде тасымалдаушылар мемлекеттік кірістер органдарының қызметкерлеріне тауарға ілеспе құжаттарды ұсынады.

72. ЕАЭО-ға мүше мемлекеттермен Қазақстан Республикасының Мемлекеттік шекарасындағы автомобиль өткізу пункттерінде мемлекеттік кірістер органдарының қызметкерлері мынадай іс-қимылдарды жүзеге асырады:

тауарға ілеспе құжаттарды сканерлейді;

тауарға ілеспе құжаттардан мәліметтерді ақпараттық жүйелерге енгізеді;

Қазақстан Республикасының аумағы арқылы ЕАЭО-ға мүше бір мемлекеттің аумағынан ЕАЭО-ға мүше екінші мемлекеттің аумағына халықаралық автомобиль тасымалдарын жүзеге асыратын тасымалдаушыға (кедендік бақылаумен жүретін жүк автокөлік құралдарын қоспағанда), автомобиль көлігімен транзиттік тасымалдауды жүзеге асыру кезінде осы Қағидаларға 3-қосымшаға сәйкес нысан бойынша ТІЖ басып шығарылған нысанда береді.

73. ТІЖ басып шығарылған нысанын тасымалдаушы ұсынған тауарға ілеспе құжаттардың мәліметтеріне сәйкес ЕАЭО-ға мүше мемлекеттермен Қазақстан Республикасының Мемлекеттік шекарасындағы өткізу пунктінде мемлекеттік кірістер органдарының қызметкері толтырады.

74. Тасымалдаушы Қазақстан Республикасының аумағы бойынша жүру маршруты бойы ТІЖ басып шығарылған нысаны түпнұсқасының сақталуын және болуын қамтамасыз етеді.

75. Тасымалданатын жүк басқа автокөлік құралына қайта тиелген кезде, ТІЖ басып шығарылған нысанын алған тасымалдаушы Қазақстан Республикасының аумағына кірген кезде жүкті қабылдап аталын тасымалдаушыға ТІЖ басып шығарылған нысанының түпнұсқасын береді.

Жүкті қабылдап алған тасымалдаушы ТІЖ басып шығарылған нысанына енгізілген жүргізуші мен автокөлік құралы туралы мәліметтерді жақын маңдағы аумақтық мемлекеттік кірістер органында куәландыруға міндетті.

76. Қазақстан Республикасының аумағынан ЕАЭО-ға мүше мемлекеттердің аумағына шығу кезінде тасымалдаушы шығу өткізу пунктінде мемлекеттік кірістер органдарының қызметкеріне ТІЖ басып шығарылған нысанының түпнұсқасын береді.

77. ТІЖ басып шығарылған нысанымен жүретін транзиттік жүк автокөлік құралдарымен Қазақстан Республикасының аумағын кесіп өту мерзімі күнтізбелік 20 (жиырма) күннен аспайды.

|  |  |
| --- | --- |
|  | Қазақстан Республикасы  Премьер-Министрінің  Бірінші орынбасары –  Қазақстан Республикасы Қаржы министрінің 2019 жылғы 26 желтоқсандағы № 1424 бұйрығына 3-қосымша |

**Қазақстан Республикасы Қаржы министрінің күші жойылған кейбір бұйрықтарының тізбесі**

1. «Этил спиртіне және (немесе) алкоголь өніміне ілеспе жүкқұжаттарды ресімдеу мен пайдалану қағидаларын бекіту туралы» Қазақстан Республикасы Қаржы министрінің 2015 жылғы 19 қаңтардағы № 35 бұйрығы (Нормативтік құқықтық актілерді мемлекеттік тіркеу тізілімінде № 10314 болып тіркелген, 2015 жылғы 5 наурызда «Әділет» ақпаратты-құқықтық жүйесінде жарияланған).

2. «Ілеспе жүкқұжаттарды ресімдеу, алу, беру, есепке алу, сақтау және ұсыну қағидаларын бекіту туралы» Қазақстан Республикасы Қаржы министрінің 2015 жылғы 27 ақпандағы № 138 бұйрығы (Нормативтік құқықтық актілерді мемлекеттік тіркеу тізілімінде № 10628 болып тіркелген, 2015 жылғы 13 сәуірдегі «Әділет» ақпаратты-құқықтық жүйесінде жарияланған).

3. «Этил спиртіне және (немесе) алкоголь өніміне ілеспе жүкқұжаттарды ресімдеу мен пайдалану қағидаларын бекіту туралы» Қазақстан Республикасы Қаржы министрінің 2015 жылғы 19 қаңтардағы № 35 бұйрығына өзгерістер енгізу туралы» Қазақстан Республикасы Қаржы министрінің 2015 жылғы   
24 желтоқсандағы № 682 бұйрығы (Нормативтік құқықтық актілерді мемлекеттік тіркеу тізілімінде № 12682 болып тіркелген, 2016 жылғы   
26 қаңтардағы «Әділет» ақпаратты-құқықтық жүйесінде жарияланған).

4. «Ілеспе жүкқұжаттарды ресімдеу, алу, беру, есепке алу, сақтау және ұсыну қағидаларын бекіту туралы» Қазақстан Республикасы Қаржы министрінің 2015 жылғы 27 ақпандағы № 138 бұйрығына өзгерістер мен толықтырулар енгізу туралы» Қазақстан Республикасы Қаржы министрінің 2016 жылғы 29 қаңтардағы № 40 бұйрығы (Нормативтік құқықтық актілерді мемлекеттік тіркеу тізілімінде № 13396 болып тіркелген, 2016 жылғы   
18 наурыздағы «Әділет» ақпаратты-құқықтық жүйесінде жарияланған).

5. «Темекі өнімдеріне ілеспе жүкқұжаттарды ресімдеу және пайдалану қағидаларын бекіту туралы» Қазақстан Республикасы Қаржы министрінің   
2016 жылғы 17 мамырдағы № 234 бұйрығы (Нормативтік құқықтық актілерді мемлекеттік тіркеу тізілімінде № 13790 болып тіркелген, 2016 жылғы   
7 шілдедегі «Әділет» ақпаратты-құқықтық жүйесінде жарияланған).

6. «Темекі өнімдеріне ілеспе жүкқұжаттарын ресімдеу және пайдалану қағидаларын бекіту туралы» Қазақстан Республикасы Қаржы министрінің   
2016 жылғы 17 мамырдағы № 234 бұйрығына өзгеріс енгізу туралы» Қазақстан Республикасы Қаржы министрінің 2016 жылғы 29 желтоқсандағы № 699 бұйрығы (Нормативтік құқықтық актілерді мемлекеттік тіркеу тізілімінде   
№ 14782 болып тіркелген, 2017 жылғы 17 ақпанда Қазақстан Республикасы Нормативтік құқықтық актілердің эталондық бақылау банкінде жарияланған).

7. «Ілеспе жүкқұжаттарды ресімдеу қағидаларын бекіту туралы» Қазақстан Республикасы Қаржы министрінің 2018 жылғы 3 мамырдығы № 505 бұйрығы (Нормативтік құқықтық актілерді мемлекеттік тіркеу тізілімінде   
№ 16895 болып тіркелген, 2018 жылғы 25 мамырда Қазақстан Республикасы Нормативтік құқықтық актілердің эталондық бақылау банкінде жарияланған).

8. «Қазақстан Республикасы Қаржы министрінің кейбір бұйрықтарына өзгерістер енгізу туралы» Қазақстан Республикасы Қаржы министрінің   
2018 жылғы 23 қазандағы № 936 бұйрығымен бекітілген өзгерістер енгізілетін Қазақстан Республикасы Қаржы министрінің кейбір бұйрықтарының тізбесінің 3-тармағы (Нормативтік құқықтық актілерді мемлекеттік тіркеу тізілімінде   
№ 18248 болып тіркелген, 2019 жылғы 1 ақпандағы Қазақстан Республикасы Нормативтік құқықтық актілердің эталондық бақылау банкінде жарияланған).

9. «Қазақстан Республикасы Қаржы министрінің кейбір бұйрықтарына өзгерістер енгізу туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің   
2019 жылғы 7 қазандағы № 1100 бұйрығымен бекітілген өзгерістер енгізілетін Қазақстан Республикасы Қаржы министрінің кейбір бұйрықтарының тізбесінің 1-тармағы (Нормативтік құқықтық актілерді мемлекеттік тіркеу тізілімінде   
№ 19457 болып тіркелген, 2019 жылғы 10 қазандағы Қазақстан Республикасы Нормативтік құқықтық актілердің эталондық бақылау банкінде жарияланған).